36.		Žiadosť o zbavenie sa zodpovednosti za porušenie povinností
			(§ 154 ods. 2 zákona č. 563/2009 Z. z. o správe daní – DP)
Ing. Jaroslav Čierny, Dolná ulica 25, 022 01 ČADCA 
Daňový úrad ŽILINA 
pobočka DU ČADCA 
Matičné námestie 1284
022 01 Čadca
ČADCA 15. 5. 2022
Vec:		Žiadosť o zrušenie zodpovednosti za porušenie povinností 
Nadväzne na § 154 ods. 2 daňového poriadku žiadam zrušenie zodpovednosti za porušenie povinnosti, ktoré je správnym deliktom podľa § 154 ods. 1 písm. a) daňového poriadku, ktorého som sa dopustil tým, že som v ustanovenej lehote nepodal daňové priznanie na dani z príjmov fyzickej osoby za zdaňovacie obdobie roku 2021 a ani nepodal oznámenie o predĺžení lehoty na podanie tohto daňového priznania podľa § 49 ods. 3 písm. a) zákona o dani z príjmov.
Dôvodom nepodania daňového priznanie k dani z príjmov fyzickej osoby v ustanovenej lehote je skutočnosť, že som od 5. januára 2022 bol dlhodobo hospitalizovaný v nemocnici, kde som sa podrobil vážnej operácii. Hospitalizácia trvala až do 30. 4. 2022, o čom prikladám potvrdenie ako prílohu o dlhodobej hospitalizácii vo fakultnej nemocnici v Trenčíne. 
Daňové priznanie k dani z príjmov fyzickej osoby za zdaňovacie obdobie rok 2021 som podal správcovi dane 10. 5. 2022, podľa ktorého predmetom dane z príjmov bol zdaniteľný príjem za prenájom nehnuteľnosti dosiahnutý za zdaňovacie obdobie roku 2021. Sumu dane uvedenú v daňovom priznaní som zaplatil v deň podania daňového priznania.
Ing. Jaroslav Čierny, v. r.
Príloha:
–	Potvrdenie o hospitalizácii vo fakultnej nemocnici v Trenčíne
Poznámka k zbaveniu sa zodpovednosti za porušenie povinností
Ustanovenie § 154 daňového poriadku v odseku 2 upravuje postup daňovníka, nepodnikateľa, t. j. daňovníka, ktorý nemá o oprávnenie na podnikanie podľa osobitného predpisu, zbavenie sa správneho deliktu, ktorého sa dopustí, ak preukáže, že tomuto správnemu deliktu nemohol zabrániť zo závažných dôvodov, ktorá však musí správcovi dane preukázať. 
Podľa odseku 2 s účinnosťou od 1. januára 2012 sa fyzická osoba zbaví zodpovednosti za porušenie povinnosti, ktoré sú ináč správnym deliktom podľa odseku 1, ak preukáže, že zo závažných zdravotných dôvodov alebo v dôsledku iných okolností hodných osobitného zreteľa, ktoré táto o fyzická osoba nemohla ovplyvniť svojím konaním, nemohla splniť povinnosti, ktorých porušenie je správnym deliktom podľa § 154 ods. 1. Uvedený postup zbavenia sa zodpovednosti sa vzťahuje len na fyzickú osobu, ktorá nemá oprávnenie na podnikanie.
Správnym deliktom podľa § 154 ods. 1 daňového poriadku je porušenie povinností, ak táto osoba
a)	nepodá daňové priznanie v
1.	ustanovenej lehote,
2.	lehote určenej správcom dane vo výzve podľa § 15 ods. 1,
3.	lehote určenej správcom dane vo výzve podľa § 15 ods. 2,
b)	nesplní registračnú povinnosť v ustanovenej lehote,
c)	nesplní oznamovaciu povinnosť v ustanovenej lehote,
d)	nesplní povinnosť uloženú rozhodnutím správcu dane,
e)	uvedie v daňovom priznaní alebo dodatočnom daňovom priznaní daň, ktorá je nižšia ako daň, ktorú mal v daňovom priznaní uviesť,
f)	zaplatí podľa osobitných predpisov bez podania daňového priznania daň, ktorá je nižšia ako daň, ktorú mal skutočne zaplatiť,
g)	uplatní si nárok podľa osobitných predpisov vo výške, ktorá je väčšia ako nárok, ktorý si mal právo uplatniť podľa osobitných predpisov,
h)	zapríčiní svojím konaním podľa § 48 ods. 1 určenie dane podľa pomôcok,
i)	uvedie v dodatočnom daňovom priznaní sumu, ktorá v porovnaní so sumou uvedenou v daňovom priznaní predstavuje
1.	zvýšenie dane,
2.	zníženie nadmerného odpočtu,
3.	zníženie uplatneného vrátenia dane alebo
4.	zníženie uplatneného nároku podľa osobitného predpisu, 
j)	nesplní niektorú z povinností nepeňažnej povahy podľa tohto zákona alebo podľa osobitných predpisov, pričom nejde o správny delikt podľa písmen a) až i).
Podmienkou zbavenie sa zodpovednosti je preukázať dôvody, v dôsledku ktorých fyzická osoba, ktorá nemá oprávnenie na podnikanie podľa osobitných predpisov nemohla tomuto porušenie zabrániť a to v dôsledku okolností hodných zreteľa a nemohla ich ovplyvniť svojím konaním. V takýchto prípadoch správca dane tejto osobe pokutu neuloží. 
Podanie, ktorým je žiadosť o zbavenie sa zodpovednosti za správny delikt nepodlieha správneho poplatku.